Фермери излизат на мълчалив протест срещу мерките за птичия грип | Важно за фермера
Представители на ферми за патици и други водоплаващи птици от днес започват мълчалив протест пред сградата на Българската агенция за безопасност на храните по повод огромните разходи, които се налага да правят за ограничаване на разпространението на птичия грип. „Проблемът е, че тези мерки се прилагат по различен начин спрямо производителите на птици и на патици под предлог, че водоплаващите били по-голям разпространител на заразата от останалите“, посочи в интервю за националното радио Иван Йовчев, съпредседател на една от браншовите организации на водоплаващите птици.
Повод за протеста са извънредните мерки срещу неразпространението на инфлуенцата по птиците, които агенцията въведе във връзка с нарастващите огнище от птичи грип. До този момент те са повече от 20 в цялата страна.
По този повод днес в агенцията ще се проведе среща на администрацията с представители на бизнеса, на която ще присъстват и собствениците на ферми за патици и гъски. Браншът протестира срещу скъпите проби за изследване на птиците, чиито разходи саза сметка на самите фермери. От друга страна се намалаг и мерки за дезинфекция на обектите, намиращи се в и около огнищата на птичи грип, но всички те се прилагат без конкретна заповед, посочи още Йовчев. От името на колегите си той посочи, че фермерите ще протестират всеки ден пред агенцията, докато не получат ясен отговор как държавата ще компенсира бизнеса за мерките срещу заразата.
протест патици гъски водоплаващи протест птичи грип агенция х рани